CELEX: 62015CN0354
Language: et
Date: 2015-07-13 00:00:00
Title: Kohtuasi C-354/15: Eelotsusetaotlus, mille on esitanud Tribunal da Relação de Évora (Portugal) 13. juulil 2015 – Andrew Marcus Henderson versus Novo Banco SA

14.9.2015   
            
            
               ET
            
            
               Euroopa Liidu Teataja
            
            
               C 302/24
            
         Eelotsusetaotlus, mille on esitanud Tribunal da Relação de Évora (Portugal) 13. juulil 2015 – Andrew Marcus Henderson versus Novo Banco SA
   (Kohtuasi C-354/15)
   (2015/C 302/31)
   Kohtumenetluse keel: portugali
   
      Eelotsusetaotluse esitanud kohus
   
   Tribunal da Relação de Évora
   
      Põhikohtuasja pooled
   
   
      Apellant: Andrew Marcus Henderson
   
      Vastustaja: Novo Banco SA
   
      Eelotsuse küsimused
   
   
               1.
            
            
               Kas juhul kui Portugali kohus, kes menetleb tsiviilasja teises Euroopa Liidu liikmesriigis elava kodaniku vastu, on andnud korralduse see kodanik nimetatud kohtumenetluse jaoks kohtusse kutsuda vastuvõtuteatisega tähtkirja teel ja vastavat vastuvõtuteatist ei ole tagastatud, võib Portugali kohus viidatud määrust [(EÜ) nr 1393/2007] (1) ja selle aluseks olevaid põhimõtteid silmas pidades, kirjaliku teate adressaadi elukohariigi postiasutuse esitatud dokumentide põhjal, mis tõendavad vastuvõtuteatisega tähtkirja adressaadile üleandmist, asuda seisukohale, et see kohtukutse on kätte toimetatud?
            
         
               2.
            
            
               Kas Portugali tsiviilkohtumenetluse seadustiku artikli 230 kohaldamine esimeses küsimuses osutatud juhul on määruse ja selle aluseks olevate põhimõtetega vastuolus?
            
         
               3.
            
            
               Kas Portugali tsiviilkohtumenetluse seadustiku artikli 191 lõike 2 kohaldamine käesolevas kohtuvaidluses on määruse ja selle aluseks olevate põhimõtetega vastuolus?
            
         
      (1)  Euroopa Parlamendi ja nõukogu 13. novembri 2007. aasta määrus (EÜ) nr 1393/2007 kohtu- ja kohtuväliste dokumentide liikmesriikides kättetoimetamise kohta tsiviil- ja kaubandusasjades (dokumentide kättetoimetamine), millega tunnistatakse kehtetuks nõukogu määrus (EÜ) nr 1348/2000 (ELT L 324, lk 79).